John D. Liu

John Dennis Liu (naskiĝi en 1953 en Nashville, Tenesio) estas ĉina usona filmisto kaj ekologiisto. Li estas ankaŭ esploristo ĉe pluraj institucioj. En januaro 2015 John estis nomita vizitanta samrangulo ĉe la Nederlanda Ekologia Instituto (NIOO) de la Reĝa Nederlanda Akademio de Artoj kaj Sciencoj. John estas ankaŭ Ekosistema Ambasadoro por la Fondumo Commonland bazita en Amsterdamo. En 2017 John Liu fondis la Ekosistemajn Restarigajn Tendarojn, tutmonda movado kiu celas grandskale restaŭri difektitajn ekosistemojn.

 Kariero 
Liu naskiĝis en Nashville, Tenesio, Usono, kiel la filo de ĉina patro kaj usona patrino. Li elspezis plejparto de sia junaĝo en Bloomington, Indianao.(angla) Isabel Hilton,"A filmmaker's take on China's environment (dua parto ) ", Chinadialogue.net, la 8-an de aŭgusto 2006. Liu studis ĵurnalismon.(nederlanda) Jip Mennema, "John D. Liu - Ambassadeur van ecologisch herstel ", Tegenlicht, VPRO, la 24-an de aprilo 2012.  Li laboris por CBS dum pli ol dek jaroj.  Li ankaŭ laboris por eŭropaj amaskomunikiloj kiel RAI, Svisa Radio Internacia kaj ZDF.  Por RAI, ZDF(angla) "John D. Liu - Resumo" (PDF). Critical Zone Hydrology Group, Vrije Universiteit Amsterdam., BBC World News kaj la kanalo Nacia Geografia Societo li produktis naturo-rilatajn dokumentofilmojn. En 1995 li filmis la Leŭsan Altebenaĵon en Ĉinio, kiu estis transformita de dezerta kaj eroziita tero en oazon fare de la registaro(nederlanda) "VPRO, Tegenlicht, Aflevering Groen Goud ", VPRO, la 30-an de aprilo 2012.. Ĉe tiu ĉi punkto Liu rimarkis la eblecon de homoj restarigi ekosistemojn prefere ol nur detrui ilin.

 Ekologia agado 
Post emeritiĝo en 1997, Liu fariĝis la direktoro de la Ekologia Edukada Amaskomunikilara Projekto (EEMP). Kun la EEMP Liu uzas televidon por provizi informojn pri ekologio, daŭrebla evoluo, publika sano en Ĉinio kaj aliaj landoj.

John Liu fondis la Ekosistemajn Restarigajn Tendarojn en 2017, kiuj fakte formas tutmondan movadon kiu celas grandskale restaŭri difektitajn ekosistemojn.

Liu verkis pri ekosistema restarigo por la revuo Kosmos, samkiel por la kristana Science Monitor  kaj la revuo Verda Estonteco eldonita de la Forumo por la Estonteco(angla) Reinventing the way the world works, Forum for the Future. Li ankaŭ verkis pri la spirita flanko de ekologio kaj ekosistema restaŭro.

 Ekosistema mono-derivado kontraŭ la ekosistemo mem 
Liu emfazas ke la danĝera efiko de homaj aktivecoj sur la mondo ne estas sole kaŭzataj de forcejaj gasoj, sed estas grandparte kaŭzata de la detruo de la biomaso kaj de la biodiverseco. Liu asertas ke la malpliiĝo en ĉi tiuj faktoroj gvidis al pli altaj temperaturoj kaj perdo de kultivebla grundo kondukante finfine al dezertiĝo.

Liu vidas solvon por ĉi tiuj problemoj en la manieroj homoj rigardas monon, ĉar homoj nuntempe pli alte aprezas la produktojn kaj servojn derivatajn de ekosistemoj ol la ekosistemoj mem. La filmo Regreening the dessert (Reverdigi la dezerton) kiel parto de la nederlanda tv-programo Tegenlicht, estis elsendita de la nederlanda publika elsendo-kompanio VPRO kaj kunproduktita de Liu. En la filmo oni vidas bildojn de Liu kiam li vojaĝis en landoj kiel Jordanio, Ĉinio kaj Etiopio montrante la tieajn eblecojn por re-verdigi dezertajn areojn.

Ekde 2009, Liu laboris kune kun Willem Ferwerda, eksa direktoro de la nederlanda oficejo de la Internacia Unio por la Konservo de Naturo (IUCN) kaj fondinto de la Fondumo Commonland, organizaĵo kiu gvidas grandskalajn projektojn por restaŭri pejzaĝojn.

 Filmo "Hope in a Changing Climate” 
"Hope in a Changing Climate” (Espero en ŝanĝiĝanta klimato)Jutuba filmeto estis unue prezentita en Kopenhago dum la UN-Konferenco pri klimata ŝanĝo (COP 15) kaj en BBC World News . Ekde ties lanĉo, "Hope in a Changing Climate” estis tradukita en la la ĉinan, la francan, la germanan, la hispanan, la polan, la rusan kaj la vjetnaman, La filmo estis oficiale elektita por memorfesti la Internacian Jaron de la Arbaro en 2011.

"Hope in a Changing Climate” gajnis la premion de la plej bona dokumenta mallonga filmo ĉe Green Screen (Verda Ekrano)   en Vancouver, Kanado en 2011. La Internacia Festo de Ekologia Filmo kaj Video akceptis la filmon en ties tre konkurencema tutmonda kunveno en junio 2010.

"Hope in a Changing Climate” haveblas en iTunes(angla) Hope in a changing climate - for iPod/iPhone by The Open University kiel libere uzebla materialo (malfermita fonto) kun raportado fare de Open University faculty (Malfermita Universitata fakultato).

 Filmo "Green Gold" 
Kune kun nederlanda publika elsendo-kompanio VPRO kaj ĝia dokumentofilma programo Backlight, la filmo Green Gold (verda oro) sekvas kiel Liu vojaĝas tra la mondo por dokumenti kaj inspiri al grandskalaj projektoj en Ĉinio, Etiopio kaj Ruando. Green Gold  uzas iun filmaĵon de "Hope in a Changing Climate” , sed ĝi gravas ankoraŭ pli pro la vizito al Jordanio je la invito de Princino Basma bint Talal: en Jordanio Liu kunlaboras kun la permakultura dezajnisto Geoff Lawton ĉe la Permakultura Esplora Instituto de JordanioPermaculture Research Institute of Jordan. Krom Princino Basma bint Talal kaj la pensoj kaj projektoj de Geoff Lawton, la dokumentofilmo ankaŭ prezentas pli da konsideroj de Liu pri la regionoj kiujn li vizitis.

 Filmaro 

 Jane Goodall - China Diary (2003), 
 Hope in a Changing Climate (2009), 
 Lessons of the Loess Plateau 
 Scaling Up Poverty Reduction in China  
 Beating the Drum Loudly
 A Line in the Sand
 Because They're Worth It
 The Long March
 Women of the Gobi
 Forests of Hope
 Forests Keep Drylands Working
 Food Security and Environmental Transformation in Ethiopia
 Emerging in a Changing Climate
 A Steppe Ahead
 The Next Steppe in Mongolia's Energy Future
 Leading With Agriculture

Referencoj

 Vidu ankaŭ 
Wangari Maathai
Internacia Jaro de la arbaro 2011

Eksteraj ligiloj
 (angla, franca, hispana) International Union for the Conservation of Nature and Natural Resources (IUCN)
 Tiu ĉi artikolo estas parta aŭ tuta traduko de la angla vikipedia artikolo John Dennis Liu, listo de aŭtoroj.

Kategorio:Permakulturistoj
Kategorio:Usonaj ekologiistoj
Kategorio:Ĉinaj usonanoj